b'\n_START_ARTICLE_\nGeneralporo\xc4\x8dnik (Zdru\xc5\xbeeno kraljestvo)\n_START_PARAGRAPH_\nGeneralporo\xc4\x8dnik (izvirno angle\xc5\xa1ko Lieutenant-General; okraj\xc5\xa1ava Lt Gen) je vi\xc5\xa1ji voja\xc5\xa1ki \xc4\x8din, ki je v uporabi v Britanski kopenski vojski in do leta 1996 tudi pri Kraljevih marinci. Med letoma 1918 in 1919 je \xc4\x8din uporabljalo tudi Kraljevo vojno letalstvo._NEWLINE_Generalporo\xc4\x8dnik je tako nadrejen generalmajorju in je podrejen generalu. V skladu z Natovim standardom STANAG 2116 \xc4\x8din nosi oznako OF-8; enakovreden je \xc4\x8dinu viceadmirala v Kraljevi vojni mornarici in zra\xc4\x8dnemu mar\xc5\xa1alu v Kraljevem vojnem letalstvu.\n_START_SECTION_\nGeneralporo\xc4\x8dniki Kraljevega vojnega letalstva\n_START_PARAGRAPH_\nMed 1. aprilom 1918 in 31. julijem 1919 je RAF tudi imelo \xc4\x8din generalporo\xc4\x8dnika; naslednj dan ga je nadomestil \xc4\x8din zra\xc4\x8dnega mar\xc5\xa1ala. Obstajala sta le dva generalporo\xc4\x8dnika RAF: Sir David Henderson in John de Mestre Hutchison (\xc4\x8dastni \xc4\x8din).'